《魏夫人归大霍山》
唐代·李翔

受锡南归大霍宫，众真同会绛房中。裘披凤锦千花丽，旆绰龙霞八景红。

羽帔俨排三洞客，仙歌凝韵九天风。元君未许人先起，更待云璈一曲终。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。